|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314010L915 |
| Názov aktivity: | Hlavná aktivita č. 4, Podpora a sieťovanie aktérov v politikách sociálnej inklúzie MRK |
| Názov výstupu: | Návrh na opatrenie zamerané na zefektívnenie verejnej správy |
| Názov opatrenia: | Multisektorové partnerstvá |
| Subjekt, ktorému sa návrh opatrenia predkladá: | Ministerstvo práce, sociálnych vecí a rodiny SR |

**Vec: Návrh opatrenia v rámci projektu „Lepšie verejné politiky pre marginalizované rómske komunity“**

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)

a v neposlednom rade na základe našej dlhoročnej skúsenosti v práci s marginalizovanými rómskymi komunitami, navrhujeme opatrenie ohľadom zefektívnenia systému sociálnych služieb, pomoci, podpory a podporných služieb pre dlhodobo nezamestnané osoby, osoby žijúce v generačnej chudobe, v segregovaných lokalitách a bez pracovných návykov. Myslíme si, že pomoc tejto cieľovej skupine musí byť komplexná, adresná a systematická, pričom nepostačujú súčasné aktivity, ktoré sú zabezpečované prevažne mimovládnymi organizáciami, bez podpory štátu. Myslíme si, že je nevyhnutné, aby k zabezpečeniu systematickej pomoci pre MRK začali minimálne na úrovni regiónov vznikať multisektorové partnerstvá (ÚPSVAR, školy, mimovládne organizácie, cirkvi a pod.), ktoré by spoločne hľadali dostupné riešenia pre zamerané na problémy MRK v daných regiónoch. Tieto aktivity je však nevyhnutné kombinovať taktiež s centrálnymi aktivitami na úrovni štátu.

Zároveň navrhujeme vytvorenie pracovnej skupiny, ktorá by bližšie rozpracovala podmienky tohto opatrenia.

V Bratislave, 31.3.2020

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.